Analistët: Regjimit të presidentit sirian po i vjen fundi
Zoti Assad dhe shumica e elitës politike që po sundon vendin janë anëtarë të sektit Alawite që është pakicë në këtë vend me shumicë suni
Revolucionet që vitin e kaluar përfshinë vendet arabe u përhapen edhe në Siri në mars të vitit të kaluar. Kur banorët e këtij vendi dolën në rrugë për të protestuar kundër torturimit të studentëve, qeveria u përgjigj me forcë. Shumë shpejt protestat anti-qeveritare u përhapën në të gjithë vendin. Presidenti sirian Bashar Al-Assad dhe ushtria e tij e armatosur mirë e kanë mbajtur pushtetin me forcë për më shumë se një vit. Por shumë analistë thonë se ditët e këtij regjimi janë të numëruara. Marius Deeb është professor i studimeve të Lindjes së Mesme në universitetin Johns Hopkins. Zoti Assad dhe shumica e elitës politike që po sundon vendin i përkasin sektit Alawite që është pakicë në këtë vend me shumicë suni. Siria ende ka disa miq në botën arabe. Vendet arabe kanë premtuar 100 milionë dollarë ndihmë financiare për luftëtarët e opozitës dhe administra e presidentit Obama ka rënë dakord të dërgojë pajisje komunikimi. Disa analistë janë shprehur skeptikë ndaj planit të paqes të ndërmjetësuar nga i dërguari ndërkombëtar për Sirinë Kofi Annan, i cili i bën thirrje qeverisë dhe forcave të opozitës të fillojnë zbatimin e armëpushimit më 10 prill. Por, analisti i Institutit të Lindjes së Mesme Daniel Serwer mendon se ky është një hap në drejtimin e duhur. Aleati i ngushtë i Sirisë, Irani do të vazhdojë të qëndrojë përkrah Sirisë, por disa analistë parashikojnë se Rusia mund ta braktisi mikun e vet tradicional. Analistët parashikojnë se opozita në Siri do të fitojë mbështetje më të madhe ndërkombëtare dhe ata i kanë bërë thirrje forcave rebele që të mos persekutojnë pakicat. Shumica e analistëve janë janë dakord me mendimin se pakënaqësia ndaj zotit Assad është rritur shumë, duke arritur në pikën ku ai nuk mund ta kontrollojë më gjendjen.